Diari Oficial de la Generalitat Valenciana


Sumari del DOGV 6382, del 22-10-2010 (2010/11101)

RESOLUCIÓ de 7 d'octubre de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció de la Fundació Valenciana para el Autismo i l'obertura del procediment de liquidació de la mateixa.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11568


Data del document
:   07-10-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 d'octubre de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció de la Fundació Valenciana para el Autismo i l'obertura del procediment de liquidació de la mateixa. [2010/11069]  
Vist l'expedient incoat per a la inscripció al Registre de Fundacions de la Comunitat, de l'extinció de la Fundació Valenciana para el Autismo, conforme els següents,  
Fets  
Primer. La Fundación Valenciana para el Autismo es va inscriure al Registre de Fundacions de la Comunitat Valenciana, en virtut de Resolució Administrativa, de data 16 d'abril de 1996, del director general de Justícia de la Conselleria de Presidència, amb el número 252-V.  
Segons l'article 6é dels seus Estatuts, constituïa el fi i objecte de la Fundació el desenrotllament de qualsevol tipus d'activitats assistencials, educatives, d'investigació, culturals, de promoció i/o difusió, relacionades amb l'autisme. I correspon al Patronat de la Fundació determinar el mode en què s'hauran de complir els fins enumerats en aquest article. En tot cas, les prestacions de la Fundació s'atorgaran de forma no lucrativa. De conformitat amb l'article 7é dels Estatuts, seran potencials beneficiaris de la Fundació els col·lectius formats per persones de qualsevol edat, afectades per la malaltia coneguda com a autisme, així com pels seus familiars. La Fundació atorgarà discrecionalment els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests.  
L'últim Patronat que consta inscrit al Registre de Fundacions de la Comunitat Valenciana ho va ser per Resolució de data 16 d'abril de 1996, dictada pel director general de Justícia de la Conselleria de Presidència, i la seua composició és la següent:  
President: Juan Gil Barberá; vicepresidenta: Jesusa Pertejo Seseña; secretària: Vicenta-Victoria Bosch Escutia; vocals: Francisco de Asís Giménez Vendrell, Francisco de Assís i Víctor Rafael Giménez Bosch.  
La dotació de la Fundació estava constituïda pels següents béns: A. El ple domini del bé immoble descrit en l'antecedent I de l'escriptura fundacional, objecte de la donació, que es porta a efecte en aqueix acte: dotze fanecades, equivalents a noranta-nou àrees i dos centiàreas de terra de garrofers, en terme de Benifaió, partida de Pujada Blanca o Baixada Blanca; límits : al nord: terres de José Cholvi Lozano; migdia: de Teresa Espert; Llevant: Vicente Roig Espert; i per ponent, carretera d'Almaguer. Inscripció: al Registre de la Propietat de Carlet al tom 1935 e Arxiu, llibre 277 de Benifaió, foli 59, finca número 3715, inscripció 9ª i 10ª. Càrregues. La finca descrita està lliure de gravàmens i sense arrendataris, segons asseveren els transmetents. Valor. dos milions quatre-centes mil pessetes. B. La quantitat de cinquanta mil pessetes, depositades al Banco Bilbao Vizcaya, OP de València.  
Per mitjà d'un escrit de l'entitat BBVA- Oficina Principal de, data 8 de juliol de 2008, acompanyat d'extracte del compte corrent de la Fundació des de la seua obertura, el 26 de març de 1996 fins al 22 d'abril de 2008, es va informar de l'existència d'un saldo a favor de la Fundació de 5.258,56 €.  
Així mateix, consta en l'expedient certificat expedit, en data 29 de gener de 2009, pel registrador de la Propietat de Carlet 2, en què consta que el citat immoble (finca núm. 3715 de Benifaió) apareix inscrit a favor de la Fundación Valenciana para el Autismo.  
Segon. Tenint en compte que la Fundació roman inactiva, i que no ha presentat comptes ni pressupostos (actualment plans d'actuació) des de l'any 2000, s'incoa el corresponent expedient d'informació prèvia amb el número 353/08, a l'efecte de procedir a la regularització o extinció de la Fundació. Instruït l'esmentat expedient, i atesa la impossibilitat de regularitzar administrativament la situació de la Fundació, la Comissió de Protectorat, de data 21 d'abril de 2009, emet informe favorable l'inici de l'acció judicial d'extinció de la Fundació.  
Tercer. La Sentència núm. 156/2010, de 29 de juny de 2010, dictada pel Jutjat de Primera Instància núm. 21 de València, estima la demanda interposada per la Generalitat Valenciana contra la Fundación Valenciana para el Autismo, en els termes següents:  
«Que estimant íntegrament la demanda interposada per la Generalitat Valenciana contra la Fundació Valenciana para el Autismo (inscrita al Registre de Fundacions de la Comunitat Valenciana amb el núm. 252-V) he de declarar i declare extingida aquesta, en resultar impossible realitzar el seu fi fundacional, per la qual cosa haurà de procedir-se a la inscripció de tal extinció al Registre de Fundacions i obrir-se el període de liquidació en els termes legalment previstos, una vegada la present resolució adquirisca fermesa.»  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de Fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. Declarada l'extinció de la Fundació, en virtut de resolució judicial, per Sentència núm. 156/2010, de 29 de juny de 2010, dictada pel Jutjat de Primera Instància núm. 21 de València, i com que aquesta és ferma, i a l'empara del que estableixen els articles 31 i 32 de la Llei 50/2002, de 26 de desembre, de Fundacions, procedeix inscriure la declaració judicial de l'extinció de la Fundació Valenciana para el Autismo, com també acordar l'obertura del procediment de liquidació, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundació Valenciana para el Autismo, en els termes de la Sentència núm. 156/2010, de 29 de juny de 2010, dictada pel Jutjat de Primera Instància núm. 21 de València, transcrits en el Fet Segon de la present resolució.  
Segon  
Acordar l'obertura del procediment de liquidació de la Fundació Valenciana para el Autismo.  
Notifiqueu la present resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. Sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 7 d'octubre de 2010.- El secretari autonòmic de Justícia, p. d (Resolució 30.07.2010): Jorge Cabré Rico.